**Likumprojekta “Grozījumi Nacionālo bruņoto spēku likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Nacionālo bruņoto spēku likumā” (turpmāk – likumprojekts) mērķis ir pilnveidot objektu un personu aizsardzību (apsardzi) Nacionālajos bruņotajos spēkos (turpmāk – NBS), tostarp piešķirot NBS (kā iestādei) un tā personālam pret trešajām personām realizējamās tiesības. Papildus ar likumprojektu paredzēts noteikt kompetenci Valsts policijai un pašvaldības policijai līdztekus Militārajai policijai veikt administratīvā pārkāpuma procesu par šā likuma 22. un 23. pantā minētajiem administratīvajiem pārkāpumiem.Likumprojekts stāsies spēkā atbilstoši Oficiālo publikāciju un tiesiskās informācijas likuma 4. pantam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas un NBS iniciatīva. |
|  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd militārajos objektos, atsevišķos valsts aizsardzības objektos un atsevišķos kritiskās infrastruktūras objektos ikdienā aizsardzību (apsardzi) nodrošina ne tikai Militārā policija atbilstoši Nacionālo bruņoto spēku likuma 6.1 panta otrās daļas 3. punkta “b” apakšpunktā noteiktajam, bet arī citu NBS vienību profesionālā dienesta karavīri un zemessargi. Savukārt militārajos objektos, kā, piemēram, sakaru torņos, apsardzes uzdevums ir nodots apsardzes komersanta pārziņā. Turklāt ne tikai NBS karavīriem vai zemessargiem, kas konkrētajā brīdī ir norīkoti veikt militārā objekta, atsevišķa valsts aizsardzības objekta vai kritiskās infrastruktūras objekta aizsardzību (apsardzi), ir pienākums rūpēties par drošību šajā objektā, bet arī jebkuram karavīram un zemessargam, kas atrodas šajā objektā.

Lai aktualizētu NBS uzdevumu īstenošanas pasākumus ar likumprojektu tiek:* papildināts Nacionālo bruņoto spēku likuma 4.1 pants ar trešo prim daļu, nosakot, ka militāro objektu apsardzi veic karavīri, zemessargi vai apsardzes komersants;

Apsardzes komersanta tiesības un pienākumus attiecībā pret trešajām personām, veicot militārā objekta apsardzi, nosaka Apsardzes darbības likums.* papildināta Nacionālo bruņoto spēku likuma 6.1 panta pirmā daļa ar jaunu 14. punktu, nosakot, ka, pildot šā likuma 6. pantā noteiktos uzdevumus, NBS veic aizsardzības ministra vai NBS komandiera noteikto objektu aizsardzību (apsardzi);
* precizēts Nacionālo bruņoto spēku likuma 6.1 panta otrās daļas 3. punkta “b” apakšpunkts, svītrojot atsauci uz objektu apsardzi kā atsevišķi Militārās policijas veicamu NBS pasākumu. Turpmāk objektu apsardze būs ne tikai Militārās policijas veicams pasākums, bet visu NBS vienību karavīru un zemessargu veicams pasākums.

Ņemot vērā minēto, lai nodrošinātu objektu aizsardzību (apsardzi) un novērstu apdraudējumu, ar likumprojektu plānots skaidri noteikt NBS un NBS personālsastāva attiecībā pret trešajām personām realizējamās tiesības. Proti, ar likumprojekta 2. pantu plānots:1. izteikt Nacionālo bruņoto spēku likuma 6.1 panta ceturto daļu jaunā redakcijā, nosakot NBS (kā iestādes) tiesības:
2. pieprasīt un saņemt aizsargjoslā ap apsargājamo valsts aizsardzības objektu, aizsargjoslā ap valsts aizsardzībai paredzēto navigācijas tehnisko līdzekli un aizsargjoslā ap militāro jūras novērošanas tehnisko līdzekli esošā nekustamā īpašuma īpašnieka vai tiesiskā valdītāja informāciju, kas nepieciešama NBS apsargājamā objekta aizsardzībai (apsardzei);

Informācijas atklātības likuma 1. panta 1.punkts definē, ka informācija ir ziņa vai ziņu kopums jebkurā tehniski iespējamā fiksēšanas, uzglabāšanas vai nodošanas veidā. Līdz ar to likumprojektā noteiktas NBS tiesības pieprasīt un saņemt visa veida informāciju – mutisku, rakstisku, grafisku, audio, video un citās formās fiksējamu informāciju.1. veikt apsargājamā objektā, kā arī aizsargjoslā ap apsargājamo valsts aizsardzības objektu, aizsargjoslā ap valsts aizsardzībai paredzēto navigācijas tehnisko līdzekli un aizsargjoslā ap militāro jūras novērošanas tehnisko līdzekli novērošanu ar drošības tehniskajām sistēmām un līdzekļiem, izmantot, uzkrāt un apstrādāt ar šiem līdzekļiem iegūto informāciju.

Minētā tiesība NBS kā iestādei nepieciešama, lai atbilstoši likumprojekta 2. pantā paredzētajam, īstenojot aizsardzības ministra vai NBS komandiera noteikto objektu aizsardzību (apsardzi), novērstu apsargājamo objektu apdraudējumu.1. papildināt Nacionālo bruņoto spēku likuma 6.1 pantu ar piekto daļu, nosakot ikvienas NBS vienības karavīra un zemessarga tiesības, kas viņam ir nepieciešamas, lai efektīvi veiktu aizsardzības ministra vai NBS komandiera noteikto objektu aizsardzību (apsardzi), kā arī kontrolēt šajā likumā noteiktajās aizsargjoslās citos normatīvos aktos noteikto ierobežojumu ievērošanu.

Šīs tiesības ir specifiskas un ir nepieciešamas, lai nodrošinātu personu, kas vēlas ienākt NBS apsargājamā objektā, pārbaudi, tostarp, dokumentu pārbaudi, kā arī personu mantu vai transportlīdzekļa pārbaudi, lai nepieļautu aizliegtu priekšmetu ienešanu apsargājamā objektā, vai personas nepamatotu iekļūšanu šajā objektā. NBS veic militāro objektu, kas var būt arī valsts aizsardzības objekti, atsevišķu valsts aizsardzības objektu, kas nav militārie objekti, kā arī atsevišķu kritiskās infrastruktūras objektu apsardzi. Tādējādi, lai neradītu smagnēju regulējumu, likumprojektā tiek lietots termins *apsargājamais objekts* ar to saprotot NBS apsargājamos:* militāros objektus;
* atsevišķus Ministru kabineta 2006. gada 27. jūnija noteikumos Nr.508 “Noteikumi par aizsargjoslām ap valsts aizsardzības objektiem un šo aizsargjoslu platumu” (turpmāk – MK noteikumi Nr. 508) noteiktos valsts aizsardzības objektus ap kuriem ir izveidota aizsargjosla, tostarp Ministru kabineta 2009. gada 10. novembra noteikumos Nr.1312 “Noteikumi par darbību ierobežojumiem aizsargjoslās ap valsts aizsardzības objektiem” pielikumā uzskatītos valsts aizsardzības objektus;
* atsevišķus atbilstoši Ministru kabineta 2010. gada 1. jūnija noteikumos Nr. 496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība” noteiktos kritiskās infrastruktūras objektus, kurus nosaka Nacionāla drošības starpinstitūciju komisija, un apstiprina Ministru kabinets.

*Militārā objekta* definīcija ir sniegta Nacionālo bruņoto spēku likuma 4.1 panta pirmajā daļā, nosakot, ka militārais objekts ir Aizsardzības ministrijas valdījumā vai turējumā vai citas fiziskās vai juridiskās personas īpašumā, valdījumā vai turējumā esošs nekustamais īpašums (tā daļa), kas nodots lietošanā NBS, lai pildītu šajā likumā noteiktos uzdevumus. Šā likuma 4.1 panta otrā un trešā daļa noteic, ka personai aizliegts bez atļaujas iekļūt militārajā objektā un tai ir pienākums ievērot militārajā objektā noteikto uzturēšanās kārtību. Persona, kas to neievēro, var tikt izraidīta no militārā objekta.Atbilstoši Nacionālo bruņoto spēku likuma 4.1 panta ceturtajai daļai militāro objektu apzīmēšanai lieto speciālas informatīvās zīmes. Informatīvo zīmju paraugus, šo zīmju lietošanas un izvietošanas kārtību nosaka Ministru kabineta 2017. gada 12. septembra noteikumi Nr. 538 “Noteikumi par militāro objektu apzīmēšanai lietojamo informatīvo zīmi”.Jau šobrīd Nacionālo bruņoto spēku likuma 6.1 panta otrās daļas 3. punkta “b” apakšpunkts paredz, ka šos NBS apsargājamos objektus nosaka aizsardzības ministrs un NBS komandieris, jo to uzskaitījums var mainīties atbilstoši nepieciešamībai un dotajam uzdevumam.Drošības prasības NBS apsargājamā objektā ir noteiktas iekšējos normatīvajos aktos, rīkojuma dokumentos un citos dokumentos, kas satur klasificētu informāciju. Likumprojektā NBS, kā arī karavīriem un zemessargiem paredzētas tiesības, kas nepieciešamas objektu aizsardzībai (apsardzei), izmantojamas ne tikai apsargājamos objektos, bet arī aizsargjoslās ap apsargājamiem valsts aizsardzības objektiem, tostarp arī tiem, kas vienlaikus ir arī militārie objekti, aizsargjoslās ap navigācijas tehniskajiem līdzekļiem un aizsargjoslās ap militārajiem jūras novērošanas tehniskajiem līdzekļiem. Šāda nepieciešamība izriet no aizsargjoslu izveidošanas mērķa, kā arī darbību norise aizsargjoslā tieši var ietekmēt apsargājamā objekta un pat valsts drošību.Aizsargjoslu likuma 1. panta 1. punkts definē, ka *aizsargjoslas*ir noteiktas platības, kuru uzdevums ir aizsargāt dažāda veida (gan dabiskus, gan mākslīgus) objektus no nevēlamas ārējās iedarbības, nodrošināt to ekspluatāciju un drošību vai pasargāt vidi un cilvēku no kāda objekta kaitīgās ietekmes. Minētā panta 3. punkts noteic, ka *navigācijas tehniskie* līdzekļi ir būves, iekārtas un konstrukcijas (bākas, stoderes u.c.) ar apgaismojumu vai bez apgaismojuma, kuras uzbūvētas (uzstādītas) uz zemes vai novietotas ūdenī kuģošanas un gaisa kuģu lidojumu drošības nodrošināšanai Latvijas valsts jurisdikcijā esošajos ūdeņos un gaisa telpā. Savukārt Aizsargjoslu likuma 1. panta 20. punkts definē, ka *militārie jūras novērošanas tehniskie līdzekļi* ir Aizsardzības ministrijas valdījumā vai turējumā esošas uz zemes uzbūvētas (uzstādītas) būves, iekārtas un konstrukcijas Latvijas Republikas jurisdikcijā esošo ūdeņu kontroles, aizsardzības un neaizskaramības nodrošināšanai.Savukārt Aizsargjoslu likuma 23.1 pants noteic arī *aizsargjoslas ap valsts aizsardzības objektiem*. Minētā panta pirmā daļa noteic, ka  aizsargjoslas ap valsts aizsardzības objektiem tiek noteiktas, lai:1) nodrošinātu valsts aizsardzības objektu drošību un ekspluatāciju, kā arī mazinātu šaušanas un spridzināšanas rezultātā radušos triecienviļņu un trokšņu negatīvo ietekmi uz cilvēkiem, mājdzīvniekiem un būvēm, kas atrodas valsts aizsardzības objekta tuvumā un garantētu cilvēku un viņu īpašuma drošību ārkārtējos gadījumos;2) nodrošinātu, ka netiek apdraudēta valsts funkciju un uzdevumu izpilde valsts aizsardzības objektos. Ministru kabineta 2009. gada 10. novembra noteikumi Nr.1312 “Noteikumi par darbību ierobežojumiem aizsargjoslās ap valsts aizsardzības objektiem” nosaka darbību ierobežojumus aizsargjoslās ap valsts aizsardzības objektiem.Šie noteikumi noteic, ka aizsargjoslās ap valsts aizsardzības objektiem bez saskaņošanas ar valsts aizsardzības objekta valdītāju ir aizliegts:- ierīkot spēļu laukumus un atpūtas zonas, kā arī celt teltis un kurt ugunskurus;- rīkot publiskus pasākumus, to skaitā sapulces, gājienus un piketus;- turēt dzīvniekus un nokraut materiālus;- novietot mehāniskos transportlīdzekļus un traktortehniku vai citu tehniku, kas netiek izmantota valsts aizsardzības objektā izvietoto valsts pārvaldes institūciju funkciju nodrošināšanai.* ap šajos noteikumos noteiktajiem valsts aizsardzības objektiem papildus iepriekš minētajiem ierobežojumiem bez saskaņošanas ar valsts aizsardzības objekta valdītāju ir aizliegts fotografēt, filmēt vai citādā veidā dokumentēt valsts aizsardzības objektu;
* ap šajos noteikumos noteiktajiem valsts aizsardzības objektiem papildus iepriekš minētajiem ierobežojumiem bez saskaņošanas ar valsts aizsardzības objekta valdītāju ir aizliegts audzēt kokus.

Ministru kabineta 2014. gada 20. maija noteikumi Nr. 246 “Noteikumi par to valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu sarakstu, ap kuriem nosakāmas aizsargjoslas, aizsargjoslu platumu un tajās nosakāmajiem būvniecības ierobežojumiem” nosaka to valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu sarakstu, ap kuriem veido aizsargjoslas, aizsargjoslu platumu un tajās nosakāmos būvniecības ierobežojumus.Aizsargjoslu likuma 21. panta trešās daļas 2. punkts noteic, ka aizsargjoslas ap militārajiem jūras novērošanas tehniskajiem līdzekļiem maksimālais platums uz sauszemes no objekta centra ir astoņi kilometri. Ministru kabineta 2014. gada 20. maija noteikumu Nr. 246 „Noteikumi par to valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu sarakstu, ap kuriem nosakāmas aizsargjoslas, aizsargjoslu platumu un tajās nosakāmajiem būvniecības ierobežojumiem” (turpmāk – MK noteikumi Nr. 246) III nodaļā noteikts aizsargjoslas platums katram militārajam jūras novērošanas tehniskajam līdzeklim saskaņā ar pielikumiem, bet IV nodaļā ir noteikti ierobežojumi būvju būvniecībā valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu aizsargjoslās. MK noteikumu Nr. 246 19. punkts noteic, ka bez saskaņošanas ar Aizsardzības ministriju aizliegta tādu būvju būvniecība, kuras atrodas militāro jūras novērošanas tehnisko līdzekļu aizsargjoslā jūras teritorijā, kā arī, kuras atrodas militāro jūras novērošanas tehnisko līdzekļu aizsargjoslā sauszemes teritorijā, un kuru plānotais augstums pārsniedz 30 metru virs jūras līmeņa. Svarīgi uzsvērt, ka jūras novērošanas tehniskie līdzekļi mēdz atrasties arī militārajos objektos un tad, normatīvajos aktos noteiktajā platībā ap šo navigācijas tehnisko līdzekli pārklājas valsts aizsardzības objekta aizsargjosla ar militāro jūras novērošanas tehnisko līdzekļu aizsargjoslu. Tajā zonā, kur pārklājas abas aizsargjoslas, ir jāievēro katrai aizsargjoslai noteiktie ierobežojumi un normatīvajos aktos noteiktās prasības.Aizsargjoslu likuma 28. panta astotā daļa paredz pašvaldību un atbildīgo valsts institūciju dienestiem kontroles un uzraudzības nolūkos tiesības apmeklēt aizsargjoslu teritorijas jebkurā laikā saskaņā ar normatīvajos aktos noteikto kontroles veikšanas kārtību. Objektu īpašnieku vai valdītāju dienestiem kontroles un uzraudzības nolūkos atļauts apmeklēt aizsargjoslu teritorijas jebkurā laikā, iepriekš par to brīdinot zemes īpašnieku, bet, ja tiesības lietot zemi nodotas citai personai, — zemes lietotāju. Ministru kabineta 2009. gada 10. novembra noteikumu Nr. 1312 “Noteikumi par darbību ierobežojumiem aizsargjoslās ap valsts aizsardzības objektiem” 2., 2.1. un 2.2 punktos noteikti ierobežojumi darbībām aizsargjoslās ap valsts aizsardzības objektiem bez saskaņošanas ar valsts aizsardzības objekta valdītāju.Lai realizētu Aizsargjoslu likuma 28. panta astotajā daļa objekta īpašniekam (valdītājam) noteiktās tiesības un veiktu kontroli par Ministru kabineta 2009. gada 10. novembra noteikumos Nr. 1312 “Noteikumi par darbību ierobežojumiem aizsargjoslās ap valsts aizsardzības objektiem” noteiktajiem ierobežojumiem, ar likumprojekta 6.1 panta piektās daļas 2. punkta “c” apakšpunktā karavīri un zemessargi tiek pilnvaroti veikt aizsargjoslā noteikto aizliegumu ievērošanas kontroli, pārtraukt nesaskaņotu darbību aizsargjoslā veikšanu un nekavējoties par to informēt Militāro policiju, Valsts policiju vai pašvaldības policiju.Administratīvā atbildība par aizsargjoslās ap navigācijas tehniskajiem līdzekļiem un militārajiem jūras novērošanas tehniskajiem līdzekļiem noteikto aprobežojumu pārkāpšanu noteikta Aizsargjoslu likuma 66.6 pantā, bet par aizsargjoslās ap valsts aizsardzības objektiem noteikto aprobežojumu pārkāpšanu - Aizsargjoslu likuma 66.8 pantā. Atbilstoši Aizsargjoslu likuma 66.9 panta pirmajai daļai administratīvā pārkāpuma procesu par šā likuma [66.6 pantā](https://likumi.lv/ta/id/42348#p66.6) minētajiem pārkāpumiem līdz administratīvā pārkāpuma lietas izskatīšanai veic Valsts policija vai pašvaldības policija, bet šī panta piektā daļa paredz, ka administratīvā pārkāpuma procesu par šā likuma [66.8 pantā](https://likumi.lv/ta/id/42348#p66.8) minētajiem pārkāpumiem līdz administratīvā pārkāpuma lietas izskatīšanai veic Militārā policija, Valsts policija vai pašvaldības policija. Tādējādi konstatējot kādu no šiem pārkāpumiem, karavīriem un zemessargiem jāinformē par to tā iestāde, kuras kompetencē ir veikt attiecīgo administratīvā pārkāpuma procesu, kā arī, ņemot konkrētajā administratīvajā teritorijā (reģionā) iespējas kādai no šīm iestādēm ātrāk un efektīvāk reaģēt uz pārkāpumu. Tādējādi karavīriem un zemessargiem ar Nacionālo bruņoto spēku likuma 6.1 panta piekto daļu piešķiramas tiesības tiks realizētas attiecībā pret trešajām personām, rūpējoties par apsargājamā objekta drošību, kas tiešā veidā ir saistīta arī ar aizsargjoslās noteikto ierobežojumu ievērošanu.Nacionālo bruņoto spēku likuma 6.1 pantapiektajā daļā karavīriem un zemessargiem nosakāmās tiesības apdraudējuma un likumpārkāpumu novēršanai sevī ietver ne tikai tiesības pieprasīt personas veikt vai pārtraukt konkrētas darbības (pārtraukt pretlikumīgu vai traucējošu rīcību, uzrādīt personu apliecinošus dokumentus vai sniegt citu informāciju, uzrādīt personiskās mantas u.tml.), bet arī pakļauties konkrētai drošības procedūrai, kurā tiek izmantoti drošības tehniskās sistēmas un līdzekļi.Ar *drošības tehniskajām sistēmām un līdzekļiem* likumprojektā saprot apsardzes signalizācijas, apziņošanas un trauksmes izziņošanas, piekļuves kontroles, videonovērošanas sistēmas, kā arī mehāniskās vai elektroniskās iekārtas un ierīces, lai novērstu potenciālos draudus, mazinātu drošības riskus un atbalstītu seku pārvaldības pasākumu koordināciju.Ar*draudiem*saprotsituāciju, kad draudu analīze, risku novērtējums, prognozes, informācija vai citi apstākļi pamatoti liecina par potenciāla uzbrukuma, notikuma vai incidenta īstenošanās (iestāšanās) iespējamību. Savukārt *riski* ir varbūtība, ka dažādu nelabvēlīgu notikumu rezultātā, gala iznākums ir sliktāks nekā sākotnējā situācijā, parasti vērtības iespējamais zudums nākotnē (potenciālās nevēlamās sekas).NBS personālsastāvs, kas īsteno apsardzi, kontrolē apsargājamā objektā un ap šo objektu valsts aizsardzības objekta aizsargjoslā notiekošo, tāpēc būtiski paredzēt tiesības izmantot drošības tehniskās sistēmas un līdzekļus (piemēram, veikt novērošanu un audio fiksāciju, novērojot militārajos objektos un to aizsargjoslās notiekošo, tostarp, novērotu personas, kas pārvietojas militāro objektu teritorijā vai to tiešā tuvumā - aizsargjoslās, izmantot mantu rentgena caurskatīšanas iekārtu u.tml.). Ar likumprojektā iekļauto Nacionālo bruņoto spēku likuma 6.1 panta piektās daļas 3. punktu karavīriem un zemessargiem apsargājamā objektā, aizsargjoslā ap apsargājamo valsts aizsardzības objektu, aizsargjoslā ap valsts aizsardzībai paredzēto navigācijas tehnisko līdzekli un aizsargjoslā ap militāro jūras novērošanas tehnisko līdzekli, tiek piešķirtas tiesības aizturēt personu, par kuru pastāv aizdomas, ka tā ir izdarījusi likumpārkāpumu.Šobrīd, lai aizturētu likumpārkāpēju, tiek lūgts iesaistīties Valsts policijai, bet Valsts policijas reaģēšanas laikā persona visbiežāk vairs nav sasniedzama. Tādējādi būtiski tiek kavēta likumpārkāpumā vainīgās personas noskaidrošana, kā arī likumpārkāpuma atklāšana.Šī tiesība NBS personālsastāvam nepieciešama, lai analoģiski Apsardzes darbības likuma 18. panta pirmās daļas 4. punktā noteiktajam, NBS personālsastāvs, novērstu apdraudējumu militārajam objektam un aizturētu likumpārkāpēju militārajā objektā vai tā aizsargjoslā. Atbilstoši Militārā dienesta likuma 14. panta ceturtajai daļai un Latvijas Republikas Zemessardzes likuma 22. panta pirmajai prim daļai Ministru kabineta 2013. gada 19. novembra noteikumi Nr.1317 “Noteikumi par speciālo līdzekļu veidiem un kārtību, kādā karavīri un zemessargi glabā, nēsā un lieto speciālos līdzekļus” (turpmāk – MK noteikumi Nr. 1317) noteic speciālo līdzekļu veidus, kurus miera laikā, pildot aktīvo dienestu, ir tiesīgs lietot karavīrs un, pildot dienestu zemessardzē, ir tiesīgs lietot zemessargs, kā arī šo līdzekļu glabāšanas, nēsāšanas un lietošanas kārtību.Latvijas Republikas Zemessardzei ir noslēgts sadarbības līgums ar Valsts policiju, kura ietvaros notiek zemessargu apmācība vispārējās drošības un sabiedriskās kārtības nodrošināšanā. Apmācību veic Valsts policijas amatpersonas pēc īpaši zemessargu nepieciešamībai izstrādātas programmas. Paplašinot zemessargiem normatīvajos aktos noteiktos uzdevumus un tiesības, apmācība tiks pilnveidota atbilstoši zemessargiem nepieciešamajām spējām.Lai nodrošinātu NBS personālsastāva gatavību realizēt Militārā dienesta likuma 14. pantā un MK noteikumos Nr. 1317 noteiktās spējas lietot speciālos līdzekļus, NBS ikdienas sagatavošanas un prasmju atjaunošanas ietvaros nodrošina NBS karavīru un zemessargu apmācību veikt personu aizturēšanas darbības. NBS plāno veikt papildu personālsastāva apmācību, nepieciešamības gadījumā apmācībā iesaistot Valsts policijas amatpersonas starpresoru sadarbības ietvaros, lai pilnveidotu karavīru un zemessargu profesionālo spēju veikt personu, par kuru pastāv aizdomas, ka tā ir izdarījusi likumpārkāpumu, aizturēšanu, ievērot normatīvajos aktos noteikto kārtību.1. Ar likumprojektu plānots Nacionālo bruņoto spēku likuma 6.1 panta sestajā daļā noteikt no NBS uzdevumiem un to īstenošanas pasākumiem izrietošās Militārās policijas amatpersonu tiesības, kā arī Militārās policijas amatpersonu tiesības pirms kriminālprocesa vai administratīvā pārkāpuma procesa ierosināšanas, to tiesību normu ievērošanas pārbaudei, kuru izpildes kontrole un uzraudzība uzdota Militārajai policijai.

Militārās policijas amatpersona šajā likumprojektā ir gan NBS karavīrs, kas atbilstoši likuma “Par interešu konflikta novēršanu valsts amatpersonas darbībā” 4. panta pirmās daļas 22. punktam ir valsts amatpersona, gan civilais darbinieks, kas pilda karavīra amatu, jo atbilstoši likuma “Par interešu konflikta novēršanu valsts amatpersonas darbībā” 4. panta piektajā daļā noteiktajam par valsts amatpersonu uzskatāma arī persona, kura uz laiku pilda citas valsts amatpersonas amata pienākumus, kā arī Militārās policijas štata zemessargs. Attiecībā uz šādu valsts amatpersonu piemērojami tie likumā paredzētie noteikumi, kuri attiecas uz valsts amatpersonu, kuras amata pienākumus tā pilda.Šobrīd Nacionālo bruņoto spēku likuma 6.1 panta ceturtajā daļā noteikts, ka Militārās policijas amatpersonām, pildot dienesta pienākumus, atbilstoši kompetencei ir tiesības Aizsardzības ministrijas valdījumā esošajos objektos, apsargājamos objektos un militāro pasākumu norises vietās, ja ir pamatotas aizdomas, ka persona izdarījusi likumpārkāpumu, normatīvajos aktos noteiktajā kārtībā pārbaudīt šo personu, lai konstatētu, vai tā ir lietojusi alkoholu, narkotiskās, psihotropās vai toksiskās vielas. Militārā dienesta likuma 13. un 14. pants nosaka karavīru (tai skaitā Militārajā policijā dienošo) tiesības lietot dienesta ieročus, fizisko spēku un speciālos līdzekļus. Savukārt citas Militārās policijas tiesības netieši izriet no Nacionālo bruņoto spēku likuma 6.1 panta otrajā daļā noteiktajiem pasākumiem Militārās policijas uzdevumu īstenošanai.Arī Nacionālās drošības likuma 23. panta piektajā daļā ir noteikta iespēja valsts apdraudējuma gadījumā iesaistīt Militāro policiju kā NBS struktūrvienību arī sabiedriskās kārtības uzturēšanā un apdraudējuma izraisīto seku likvidēšanā. Tāpat Nacionālo bruņoto spēku likuma 6.1 panta trešā daļa nosaka, ka, pildot Nacionālo bruņoto spēku likuma 6. pantā noteiktos uzdevumus, NBS (tai skaitā Militārā policija) sniedz atbalstu citām iestādēm. Piemēram, Valsts policijai – sabiedriskās kārtības un drošības nodrošināšanā, Valsts drošības dienestam – pretterorisma pasākumos, kā arī terorisma draudu novēršanas vai pārvarēšanas pasākumos, kā arī civilās aizsardzības sistēmai – preventīvajos un reaģēšanas pasākumos, neatliekamos ārkārtējo situāciju izraisīto notikumu seku likvidēšanas pasākumos, kā arī glābšanas un meklēšanas darbos u. c.Papildus Nacionālo bruņoto spēku likuma 6.1 panta otrajā daļā noteiktajiem pasākumiem Militārās policijas uzdevumu īstenošanai Militārajai policijai kā NBS vienībai var tikt noteikti citi uzdevumi. Piemēram, Ministru kabineta 2010. gada 1. jūnija noteikumu Nr. 496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība” 38. punkts nosaka, ka enerģētiskās krīzes, augsta un īpaši augsta terorisma draudu līmeņa, ārkārtējas situācijas un izņēmuma stāvokļa izsludināšanas gadījumā Ministru kabinets var lemt, ka Nacionālie bruņotie spēki vai Valsts policija pārņem atsevišķas B un C kategorijas kritiskās infrastruktūras vai Eiropas kritiskās infrastruktūras pilnīgu vai daļēju fiziskās drošības pasākumu nodrošināšanu.Šie Militārās policijas uzdevumi var noteikt arī nepieciešamību Militārās policijas amatpersonām izdot administratīvos aktus un to neizpildes gadījumā nodrošināt uz noteiktu darbību vai darbības aizliegumu vērstu administratīvo aktu piespiedu izpildi saskaņā ar Administratīvā procesa likuma 372. panta pirmajā daļā noteiktajiem tiešā spēka pielietošanas līdzekļiem. Proti, tiešā spēka pielietošanas veidi ir: fiziskā spēka pielietošana, speciālu līdzekļu (roku dzelžu, dienesta suņu u. c.) izmantošana, ieroču (it sevišķi – šaujamieroču) pielietošana.Militārā policija realizē Nacionālo bruņoto spēku likuma 6.1 panta otrajā daļā noteiktos pasākumus uzdevumu īstenošanai kontekstā arī ar Kriminālprocesa likumā un Operatīvās darbības likumā noteikto. Kriminālprocesa likuma 387. panta ceturtā daļa nosaka, ka Militārās policijas pilnvarotas amatpersonas izmeklē noziedzīgus nodarījumus militārajā dienestā, kā arī noziedzīgus nodarījumus, kuri izdarīti militārajās vienībās, to dislokācijas vietās vai Aizsardzības ministrijas valdījumā vai turējumā esošajos objektos, kā arī noziedzīgus nodarījumus, kurus izdarījuši karavīri, zemessargi, militārajās vienībās un Aizsardzības ministrijas valdījumā vai turējumā esošajos objektos strādājošie civilie darbinieki un ierēdņi saistībā ar savu dienesta (darba) pienākumu izpildi. Ar Administratīvās atbildības likuma 115. panta 14. punktu Militārajai policijai ir piešķirta jauna kompetence veikt administratīvā pārkāpuma procesu. Saskaņā ar Administratīvās atbildības likuma 71. pantu Militārā policija ir iekļauta to iestāžu sarakstā, kas uz šī likuma pamata ir tiesīgas veikt personu aizturēšanu.Administratīvās atbildības likumā un Kriminālprocesa likumā noteiktās amatpersonas tiesības ir izmantojamas atbilstoši iestādes kompetenci. Iestāžu un to amatpersonu kompetence tiek noteikta šo iestāžu darbību reglamentējošos likumos, attiecīgi – pantos, kas nosaka iestādes pilnvaras un amatpersonu tiesības. Likumā “Par Aizsardzības spēkiem” (spēku zaudējis 2002. gada 1. jūlijā), bija nostiprinātas Militārās policijas un Drošības dienesta tiesības. Drošības dienesta un Militārās policijas funkciju nodalīšanas un normatīvo aktu sakārtošanas ietvaros daļa Militārās policijas tiesību tika iestrādāta Nacionālo bruņoto spēku likumā un Militārā dienesta likumā. Tomēr konstatējams, ka būtiska daļa Militārās policijas tiesību, kas nav zaudējušas savu aktualitāti arī šī brīža Militārās policijas darbā, no spēkā esošajiem normatīvajiem aktiem izsecināmas, interpretējot tiesību normas.Ņemot vērā, ka spēkā esošajā Nacionālo bruņoto spēku likuma redakcijā nav noteiktas visas Militārās policijas tiesības veikt tādas darbības, kas izriet no Militārās policijas uzdevumiem un to īstenošanas pasākumiem, Militārā policija praksē sastopas ar nepieciešamību pierādīt savas tiesības veikt kādu konkrētu darbību vai piesaistīt citas kompetentas institūcijas, piemēram, Valsts policiju. Taču katra savu tiesību pierādīšana vai citas iestādes piesaistīšana atbalsta sniegšanai, lai veiktu konkrētās darbības, kavē Militārās policijas amatpersonu tiešo dienesta pienākumu izpildi.Izstrādājot likumprojektu, tika veikta plaša normatīvajos aktos, piemēram, likumā “Par policiju”, likumā “Par Valsts ieņēmumu dienestu”, Apsardzes darbības likumā, Robežsardzes likumā, Valsts drošības iestāžu likumā, Valsts probācijas dienesta likumā, Valsts meža dienesta likumā, likumā “Par Valsts ieņēmumu dienestu”, Ugunsdrošības un ugunsdzēsības likumā u.c., noteikto amatpersonu tiesību izpēte, kā arī citos likumos noteikto Militārās policijas tiesību un pienākumu izpēte.Īpaša uzmanība šīs izpētes ietvaros tika vērsta uz tiem amatpersonu pienākumiem, kas paredz valsts pārvaldes funkciju izpildi, nosaka nepieciešamību realizēt noteikta veida cilvēktiesību ierobežojumus. Tika izpētīta prakse un ieteikumi par Eiropas Cilvēktiesību un pamatbrīvību aizsardzības konvencijas 5. pantā noteikto cilvēktiesību – tiesību uz brīvību un drošību – ierobežošanas pamatnosacījumu esamības identificēšanu, un judikatūra. Tika analizēta analogu tiesību normu izstrādes un papildināšanas pieredze un to pilnveidē tiesu praksē nostiprinātās atziņas. Šīs izpētes rezultātā secināts, ka:1) brīvības ierobežošanas vai atņemšanas pamatam, nosacījumiem un procedūrām jābūt skaidri noteiktām likumā;2) Kriminālprocesa likuma 27. panta pirmajā daļā ir noteiktas procesa virzītāja (Militārās policijas gadījumā – tikai izmeklētāja) tiesības tieši kriminālprocesa norises jomā, bet pārējo saistīto uzdevumu izpildi nodrošinošo amatpersonu tiesības šis regulējums neaptver. Tādējādi ar šo likumprojektu, nedublējot Kriminālprocesa likumā noteiktās procesu virzītājiem piešķirtās tiesības, Militārajai policijai tiks piešķirtas tikai tās tiesības, kas atbilst Kriminālprocesa likuma 387. panta ceturtajā daļā un Nacionālo bruņoto spēku likuma 6.1 panta otrās daļas 5. punktā noteiktajai kompetencei;3) personu un objektu apsardzes uzdevuma izpildes nodrošināšanai nepieciešamo pasākumu izpildei nepieciešamās darbības - dažādiem adresātiem vērstais lūgums sniegt informāciju vai atļaut apskatīt apmeklētāju mantas un publiski nepieejamas vietas, nav vērtējama kā administratīvā pārkāpuma vai kriminālam procesam atbilstoša situācija. Šādas vajadzības realizācija nav atbilstoša operatīvās izpētes lietu uzsākšanai noteiktajiem kritērijiem (atbilstoši Operatīvās darbības likuma 4. panta ceturtajā daļā noteiktajam ierobežojumam izmantot šī likuma instrumentus pasākumos un darbībās, kuras iespējams veikt citādā veidā);4) vairākos normatīvos aktos ir noteikti pienākumi un ierobežojumi, kuru tālāks risinājums ir paredzēts, nosakot konkrēto kompetento amatpersonu konkrētās tiesības nozaru likumos. Piemēram, attiecībā uz personu apliecinošu dokumentu pārbaudi, kuras atrunāšanu nosaka speciālajā likumā noteiktie šāda veida dokumentu lietošanas ierobežojumi (aizliegums, to izsniegt citām personām – Personu apliecinošo dokumentu likuma 15. pants).Ņemot vērā iepriekš minēto, Nacionālo bruņoto spēku likuma 6.1 pants tiek papildināts ar sesto daļu, nosakot tajā Militārās policijas tiesības, kuras izmantojamas, pildot uzliktos pienākumus atbilstoši Militārās policijas kompetencei. Nacionālo bruņoto spēku likumā netiek ietvertas Militārās policijas amatpersonu tiesības, kas jau noteiktas Operatīvās darbības likumā, Administratīvās atbildības likumā un Kriminālprocesa likumos un kuras, uz minēto normatīvo aktu regulējuma pamata, ir un būs saistošas konkrētos procesuālos vai speciālos pasākumus izpildošām Militārās policijas amatpersonām. Likumprojekta pieņemšanas rezultātā tiks atslogotas citas tiesībsargājošas iestādes, piemēram, Valsts policija, jo tās vairs nebūs jāpiesaista, lai sniegtu atbalstu Militārajai policijai, kas ir līdzvērtīgi sagatavota, savā jomā kompetenta, pastāvīgi operētspējīga un pilnvarota struktūra.Nacionālo bruņoto spēku likuma 6.1 panta sestajā daļā nosakāmās Militārās policijas tiesības ir nepieciešamas Nacionālo bruņoto spēku likuma 6.1 panta otrajā daļā Militārajai policijai noteikto uzdevumu izpildes pasākumu realizācijai. Proti:1) Nacionālo bruņoto spēku likuma 6.1 panta sestās daļas 1. punktā nosakāmā tiesība tiks realizēta Nacionālo bruņoto spēku likuma 6.1 panta otrās daļas 1., 2., 3., 3.1, 4., 5., 6. un 7. punktā Militārai policijai noteikto uzdevumu izpildes pasākumu realizācijai;2) Nacionālo bruņoto spēku likuma 6.1 panta sestās daļas 2. punktā nosakāmā tiesība tiks realizēta Nacionālo bruņoto spēku likuma 6.1 panta pirmās daļas 14. punktā, otrās daļas 1., 2., 3., 4., 5., 6. un 7. punktā Militārai policijai noteikto uzdevumu izpildes pasākumu realizācijai;3) Nacionālo bruņoto spēku likuma 6.1 panta sestās daļas 3. punktā nosakāmā tiesība tiks realizēta Nacionālo bruņoto spēku likuma 6.1 panta pirmās daļas 14. punktā, otrās daļas 1., 2., 3., 4. un 6. punktā Militārai policijai noteikto uzdevumu izpildes pasākumu realizācijai;4) Nacionālo bruņoto spēku likuma 6.1 panta sestās daļas 4. punktā nosakāmā tiesība tiks realizēta Nacionālo bruņoto spēku likuma 6.1 panta pirmās daļas 14. punktā, otrās daļas 1., 2., 3., 4. un 6. punktā Militārai policijai noteikto uzdevumu izpildes pasākumu realizācijai; 5) Nacionālo bruņoto spēku likuma 6.1 panta sestās daļas 5. punktā nosakāmā tiesība tiks realizēta Nacionālo bruņoto spēku likuma 6.1 panta pirmās daļas 14. punktā, otrās daļas 1., 2. un 3. punktā Militārai policijai noteikto uzdevumu izpildes pasākumu realizācijai; 6) Nacionālo bruņoto spēku likuma 6.1 panta sestās daļas 6. punktā nosakāmā tiesība tiks realizēta Nacionālo bruņoto spēku likuma 6.1 panta pirmās daļas 14. punktā, otrās daļas 1., 2., 3., 3.1, 4., 6., un 7. punktā Militārai policijai noteikto uzdevumu izpildes pasākumu realizācijai; 7) Nacionālo bruņoto spēku likuma 6.1 panta sestās daļas 7. punktā nosakāmā tiesība tiks realizēta Nacionālo bruņoto spēku likuma 6.1 panta pirmās daļas 14. punktā, otrās daļas 1., 2., un 3. punktā Militārai policijai noteikto uzdevumu izpildes pasākumu realizācijai; 8) Nacionālo bruņoto spēku likuma 6.1 panta sestās daļas 8. punktā nosakāmā tiesība tiks realizēta Nacionālo bruņoto spēku likuma 6.1 panta otrās daļas 4. un 6. punktā Militārai policijai noteikto uzdevumu izpildes pasākumu realizācijai, kā arī Militārās disciplināratbildības likumā noteikto pienākumu izpildē; 9) Nacionālo bruņoto spēku likuma 6.1 panta sestās daļas 9. punktā nosakāmā tiesība tiks realizēta Nacionālo bruņoto spēku likuma 6.1 panta pirmās daļas 14. punktā, otrās daļas 1., 2., 3., 4. un 6. punktā Militārai policijai noteikto uzdevumu izpildes pasākumu realizācijai; 10) Nacionālo bruņoto spēku likuma 6.1 panta sestās daļas 10. punktā nosakāmā tiesība tiks realizēta Nacionālo bruņoto spēku likuma 6.1 panta otrās daļas 4. apakšpunktā Militārai policijai noteikto uzdevumu izpildes pasākumu realizācijai; 11) Nacionālo bruņoto spēku likuma 6.1 panta sestās daļas 11. punktā nosakāmā tiesība tiks realizēta Nacionālo bruņoto spēku likuma 6.1 panta pirmās daļas 14. punktā, otrās daļas 1., 2., 3., 4. un 6. punktā Militārai policijai noteikto uzdevumu izpildes pasākumu realizācijai; 12) Nacionālo bruņoto spēku likuma 6.1 panta sestās daļas 12. punktā nosakāmā tiesība tiks realizēta Nacionālo bruņoto spēku likuma 6.1 panta pirmās daļas 14. punktā, otrās daļas 1., 2., 3. un 4. punktā Militārai policijai noteikto uzdevumu izpildes pasākumu realizācijai;13) Nacionālo bruņoto spēku likuma 6.1 panta sestās daļas 13. punktā nosakāmā tiesība tiks realizēta Nacionālo bruņoto spēku likuma 6.1 panta otrās daļas 1., 2., 3., un 4. punktā Militārai policijai noteikto uzdevumu izpildes pasākumu realizācijai, kā arī pildot 6.1 panta pirmās daļas uzdevumu izpildes pasākumus atbalstošus Nacionālo bruņoto spēku iekšēji deleģētus iekšējās kārtības kontroles un prevencijas pasākumus. 14) Nacionālo bruņoto spēku likuma 6.1 panta sestās daļas 14. punktā nosakāmā tiesība tiks realizēta Nacionālo bruņoto spēku likuma 6.1 panta pirmās daļas 14. punktā, otrās daļas 1., 2., 3. un 4. punktā Militārai policijai noteikto uzdevumu izpildes pasākumu realizācijai.Likums “Par aviāciju” nosaka prasības un standartus, kas izpildāmi un ievērojami civilās un arī militārās aviācijas darbībās un procedūrās. Pamatojoties uz likuma “Par aviāciju” 29. pantu izdotie Ministru kabineta 2018. gada 4. decembra noteikumi Nr.750 “Kārtība, kādā civilās aviācijas lidlauku izmanto militārās aviācijas gaisa kuģi un militārās aviācijas lidlauku – civilās aviācijas gaisa kuģi”, kuri cita starpā nosaka atbildības sadalījumu piekļuves un drošības kontroļu procedūru izpildē. Militārā policija ir kompetenta veikt personu, bagāžas un kravas uzraudzību militārajos objektos. Attiecīgi ar Nacionālo bruņoto spēku likuma 6.1 panta sestās daļas 11. punktu nosakāmas tiesības Militārās policijas amatpersonām veikt minēto pārbaudi jebkurā gaisa kuģī, kas atrodas militārajā lidlaukā, kā arī tajos gaisa kuģos, kas pakļauti militārajai kontrolei.Kriminālprocesa likuma 242. panta pirmās daļas 3. punkts noteic procesuālā piespiedu līdzekļa - piespiedu atvešana piemērošanu, bet minētais likums nenoteic minētā piespiedu līdzekļa izpildītāja tiesības. Militārā policija ir viens no procesuālās darbības veicējiem, kam var uzdot izpildīt piespiedu atvešanu. Kriminālprocesa likuma 250. un 251. pantā piespiedu atvešanas izpildes kārtības apraksts aptver personas meklēšanas pasākumus. Minētajā regulējumā nav noteiktas meklēšanas un nogādāšanas darbību izpildes laika robežas. Ņemot vērā minēto un citu šo darbību realizāciju nodrošinošo iestāžu praksi, papildinot Nacionālo bruņoto spēku likumu ar 6.1 panta sestās daļas 8. punktā noteikto tiesību, tiks noteiktas vienotas laika robežas un izpildes standarti šai procesa efektivitātes un lietu izskatīšanas ātruma nodrošināšanai nozīmīgā piespiedu līdzekļa izpildei.1. Lai nodrošinātu objektu aizsardzību (apsardzi) un novērstu apdraudējumu, ar likumprojektā iekļauto Nacionālo bruņoto spēku likuma 6.1 panta ceturtās daļa 2. punktu plānots piešķirt NBS tiesības veikt novērošanu ar drošības tehniskajām sistēmām un līdzekļiem, izmantot, uzkrāt un apstrādāt ar šiem tehniskajiem līdzekļiem iegūto informāciju. Savukārt ar likumprojektā iekļauto Nacionālo bruņoto spēku likuma 6.1 panta sestās daļas 4. punktu Militārajai policijai plānots piešķirt tiesības objektu un personu aizsardzībai (apsardzei), transportlīdzekļu pavadīšanai un apsardzei, izmantot drošības tehniskās sistēmas un līdzekļus, veikt novērošanu un audio fiksāciju, kā arī uzkrāt un apstrādāt iegūto informāciju.

Šīs tiesības NBS, kā iestādei un NBS personālsastāvam ir nepieciešamas, lai varētu efektīvāk īstenot Nacionālo bruņoto spēku likuma 6. un 6.1 pantā likumdevēja noteiktos NBS uzdevumus, kā arī NBS un atsevišķu to vienību uzdevumu īstenošanas pasākumus, kas tiek veikti sabiedrības interesēs un ir vērsti uz valsts drošības garantēšanu. Tādējādi NBS veiktās novērošanas nolūks ir nodrošināt valsts drošību. Atbilstoši Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (turpmāk - Regula) 2. panta 2.punkta a. apakšpunktu un skaidrojumu (16) preambulā, Regulu nepiemēro jautājumiem par pamattiesību un pamatbrīvību aizsardzību vai tādu personas datu brīvu apriti, kas saistīti ar darbībām, kuras neietilpst Eiropas Savienības tiesību darbības jomā, piemēram, darbībām attiecībā uz valsts drošību. Šo regulu nepiemēro personas datu apstrādei, ko veic dalībvalstis, rīkojoties saistībā ar Eiropas Savienības kopējo ārpolitiku un drošības politiku. Veicot tādu novērošanu un tās rezultātā iegūto personas datu apstrādi, kas neietilpst Eiropas Savienības tiesību darbības jomā, arī ir jāievēro personas datu aizsardzības prasības, jo šāds pienākums izriet no personas konstitucionālajām tiesībām uz privātās dzīves neaizskaramību. Ņemot vērā NBS veicamās novērošanas plašo tvērumu, jo ir daudz NBS apsargājamo objektu visā valsts teritorijā, kā arī to, ka Militārā policija tiesīga pildīt savus pienākumus visā valsts teritorijā – šajā likumprojektā ietvertās NBS tiesības veikt novērošanu var skart plašu sabiedrības loku. Līdz ar to, lai ieviestu vienotu praksi NBS un padarītu to publiski pieejamu un saistošu trešajām personām, šāda novērošana būtu noregulējama ārējā normatīvajā aktā. Tādējādi ar likumprojektu plānots papildināt Nacionālo bruņoto spēku likuma 6.1 pantu ar septīto daļu, nosakot tajā NBS veicamas videonovērošanas nolūku – valsts drošība, kā arī deleģējumu Ministru kabinetam noteikt kārtību, kādā Nacionālie bruņotie spēki veic apsargājamo objektu (izņemot to, kas ir valsts drošības iestāžu lietošanā), kā arī to telpu un teritorijas, aizsargjoslu ap apsargājamo valsts aizsardzības objektu, aizsargjoslu ap valsts aizsardzībai paredzētajiem navigācijas tehniskajiem līdzekļiem, aizsargjoslu ap militārajiem jūras novērošanas tehniskajiem līdzekļiem, publisku vietu, militāro pasākumu norises vietu un šajās vietās esošo personu novērošanu ar drošības tehniskās sistēmām un līdzekļiem, kā arī šādas novērošanas rezultātā iegūto datu apstrādi. Plānots, ka attiecīgie Ministru kabineta noteikumi Ministru kabinetam jāpieņem līdz 2022. gada 1. jūlijam. **4.** Likumprojekts izstrādāts, lai papildus jau Militārajai policijai piešķirtajai kompetencei noteiktu kompetenci veikt administratīvā pārkāpuma procesu par Nacionālo bruņoto spēku likuma 22. un 23. pantā noteiktajiem administratīvajiem pārkāpumiem arī Valsts policijai un pašvaldības policijai.Saeima 2018. gada 25. oktobrī pieņēma Administratīvās atbildības likumu (stājies spēkā 2020. gada 1. jūlijā), kas aizstāj Latvijas Republikas Administratīvo pārkāpumu kodeksu (turpmāk – LAPK). Administratīvo pārkāpumu reformas ietvaros LAPK 194.3 panta sastāvs par patvaļīgu iekļūšanu militārajos objektos un militāro objektu aprīkojuma bojāšanu tika pārcelts uz Nacionālo bruņoto spēku likuma 22. un 23. pantu. Atbilstoši LAPK 210. pantam kompetentā iestāde, kas veica administratīvo pārkāpumu procesu par LAPK 194.3 pantā noteikto administratīvo pārkāpumu, bija pašvaldību administratīvā komisija. Taču Nacionālo bruņoto spēku likuma 24. pants nosaka, ka administratīvā pārkāpuma procesu par patvaļīgu iekļūšanu militārajos objektos vai NBS apsargājamos objektos, kā arī militāro objektu aprīkojuma bojāšanu vai iznīcināšanu šobrīd kompetenta veikt Militārā policija. Šāds risinājums – Militārajai policijai veikt administratīvā pārkāpuma procesu par minētajiem pārkāpumiem – tika izvēlēts, jo Militārā policija, izprotot valsts aizsardzības vajadzības, spēj efektīvāk veikt administratīvā pārkāpuma procesu par šiem pārkāpumiem nekā pašvaldību administratīvā komisija. Risinājums balstījās arī uz pieņēmumu, ka Valsts policija un pašvaldību policijas Latvijas reģionos, kā līdz šim sniegs atbalstu Militārajai policijai.Administratīvās atbildības likuma 115. panta pirmajā daļā ir noteiktas visas institūcijas, kuru amatpersonām būs tiesības veikt administratīvā pārkāpuma procesu, bet nozaru likumos pantā par kompetenci atbilstoši Administratīvās atbildības likuma 115. panta pirmajai daļai ir jānosaka visas iestādes, kuru amatpersonas veiks administratīvā pārkāpuma procesu. Nozares likuma pantā par kompetenci neminētajām iestādēm nebūs tiesību veikt administratīvo pārkāpumu procesu. NBS apsargājamie objekti, tostarp militārie objekti atrodas visā valsts teritorijā, bet Militārās policijas resursu pamata izvietojuma vieta ir Rīgas reģionā. Līdz ar to Militārās policijas reaģēšana ātrums administratīvajiem pārkāpumiem, kas noteikti Nacionālo bruņoto spēku likuma 22. un 23. pantā, visā valsts teritorijā ir ierobežots.Lai rastu efektīvu risinājumu un nodrošinātu pilnvērtīgu iespēju reaģēt uz šiem administratīvajiem pārkāpumiem visā valsts teritorijā, 2019. gada 5. decembrī, tiekoties Aizsardzības ministrijas, Nacionālo bruņoto spēku, Iekšlietu ministrijas un Valsts policijas pārstāvjiem, panākta vienošanās, ka Valsts policija savu iespēju robežās uzņemsies kompetenci veikt administratīvā pārkāpuma procesu par Nacionālo bruņoto spēku likuma 22. un 23. pantā noteiktajiem administratīvajiem pārkāpumiem līdz lēmuma pieņemšanai. Papildus Valsts policija ierosināja noteikt līdzvērtīgu kompetenci arī Pašvaldības policijai. Aizsardzības ministrija vērsās Latvijas Pašvaldību savienībā ar lūgumu uzņemties Pašvaldības policijai kompetenci līdz lietas izskatīšanai veikt administratīvā pārkāpuma procesu par Nacionālo bruņoto spēku likuma 22. un 23. pantā noteiktajiem administratīvajiem pārkāpumiem, vienlaikus saglabājot kompetenci arī Militārajai policijai. Latvijas Pašvaldību savienība informēja, ka neiebilst pret šādu risinājumu. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēku, Iekšlietu ministrija un Valsts policija (jautājumā par Nacionālo bruņoto spēku likuma 24. panta precizēšanu), kā arī Latvijas Pašvaldību savienība |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē, vai varētu ietekmēt | Likumprojekts attiecināms uz:* 1. NBS, Valsts policiju, pašvaldības policiju;
	2. ikvienu attiecībā uz kuru NBS realizēs Nacionālo bruņoto spēku likuma 6.1 panta ceturtajā daļā noteiktās tiesības;
	3. ikvienu attiecībā uz kuru NBS karavīri un zemessargi realizēs Nacionālo bruņoto spēku likuma 6.1 panta piektajā daļā nosakāmās tiesības;
	4. ikvienu attiecībā uz kuru Militārā policija atbilstoši savai kompetencei realizēs Nacionālo bruņoto spēku 6.1 panta sestajā daļā nosakāmās tiesības.
 |
|   | Tiesiskā regulējuma ietekme uz tautsaimniecību un administratīvo slogu | Likumprojektam nav ietekmes uz tautsaimniecību. **1.** Nosakot Nacionālo bruņoto spēku likuma 6.1 panta sestajā daļā Militārās policijas tiesības, kuras realizējamas, pildot tai uzliktos pienākumus atbilstoši kompetencei, ļaus nedaudz samazināt administratīvo slogu:- tiesībsargājošajām iestādēm, kurām līdz šim Militārā policija lūdza sniegt atbalstu Nacionālo bruņoto spēku likuma 6.1 panta otrajā daļā noteiktajos NBS uzdevumu īstenošanas pasākumos; - Nacionālo bruņoto spēku likuma 6.1 panta trešajā daļā noteiktām iestādēm, kurām Militārā policija kā NBS struktūrvienība var sniegt atbalstu – Valsts policijai, Valsts robežsardzei, valsts drošības iestādēm; - Militārajai policijai, pierādot savas tiesības veikt konkrētās darbības atbilstoši likumā noteiktajai kompetencei.**2.** Saistībā ar grozījumiem Nacionālo bruņoto spēku likuma 24. pantā, nosakot kompetenci veikt administratīvā pārkāpuma procesu par Nacionālo bruņoto spēku likuma 22. un 23. pantā minēto pārkāpumu līdz administratīvā pārkāpuma lietas izskatīšanai ne tikai Militārajai policijai, bet arī Valsts policijai vai Pašvaldības policijai:- Militārajai policijai slogs nedaudz samazināsies;- Valsts policijai slogs nepalielināsies, jo līdz ar Administratīvās atbildības likuma un saistīto grozījumu Militārā dienesta likumā spēkā stāšanos Militārā policija pārņems no Valsts policijas savā kompetencē iepriekš LAPK 200.1pantā noteiktā administratīvā pārkāpuma, kas šobrīd noteikts  Militārā dienesta likuma 79. pantā (rezerves karavīra neierašanās uz militārajām mācībām) izskatīšanu. Ņemot vērā Iekšlietu ministrijas Informācijas centra sniegto informāciju par LAPK 200.1 panta pārkāpumiem, Valsts policija 2015. gadā bija sastādījusi 28 administratīvā pārkāpuma protokolus, 2016. gadā – 68, bet 2017. gadā laika periodā no janvāra līdz aprīlim ieskaitot – 219. Tādējādi iesaistot Valsts policiju Nacionālo bruņoto spēku likuma 22. un 23. pantā noteikto administratīvo pārkāpumu lietu izskatīšanā, Valsts policijai administratīvais slogs kopumā nepalielināsies.* Pašvaldības policijai slogs nedaudz pieaugs, bet konkrēto tā pieaugumu nav iespējams prognozēt.

No Iekšlietu ministrijas Informācijas centra sniegtajiem statistikas datiem par patvaļīgu iekļūšanu militārajos objektos un militāro objektu aprīkojuma bojāšanu (LAPK [194.3](https://likumi.lv/ta/id/89648#p194.3) pantā noteikto administratīvo pārkāpumu) laika periodā no 2014. gada līdz 2018. gadam izriet, ka šajā laikā par LAPK [194.3](https://likumi.lv/ta/id/89648#p194.3)panta pārkāpumiem tika sastādīti 39 administratīvā pārkāpuma protokoli. Aizsardzības ministrijas ieskatā šāds pārkāpumu apjoms nav liels. Pārceļot LAPK [194.3](https://likumi.lv/ta/id/89648#p194.3) pantā noteiktā administratīvā pārkāpuma sastāvu uz Nacionālo bruņoto spēku likumu, par patvaļīgu iekļūšanu militārajos objektos vai Nacionālo bruņoto spēku apsargājamajos objektos naudas soda apmērs no 70 *euro* tika palielināts līdz 1500 *euro*, bet par militāro objektu bojāšanu vai iznīcināšanu atstāts iepriekšējā apmērā – 280 *euro*. Aizsardzības ministrijas un Nacionālo bruņoto spēku ieskatā naudas soda palielināšanai par patvaļīgu iekļūšanu militārajos objektos vai NBS apsargājamajos objektos būtu jākalpo kā prevencijas līdzeklim, lai vēl vairāk nekā līdz šim atturētu personas no šo pārkāpumu izdarīšanas.  |
| 3. | Administratīvo izmaksu monetārs novērtējums | Paredzams, ka administratīvo izmaksu novērtējums nepārsniegs 2000 *euro*.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojektā iekļautā Nacionālo bruņoto spēku likuma 6.1 panta septītās daļas deleģējuma izpildei, Ministru kabinetam jāizdod noteikumi. Ministru kabineta noteikumu projektā Nacionālo bruņoto spēku likuma 6.1 panta septītās daļas deleģējuma izpildei tiks noteikta:1. kārtība, kādā NBS veic apsargājamo objektu (izņemot to, kas ir valsts drošības iestāžu lietošanā), kā arī to telpu un teritorijas, aizsargjoslu ap apsargājamo valsts aizsardzības objektu, aizsargjoslu ap valsts aizsardzībai paredzētajiem navigācijas tehniskajiem līdzekļiem, aizsargjoslu ap militārajiem jūras novērošanas tehniskajiem līdzekļiem, publisku vietu, militāro pasākumu norises vietu un šajās vietās esošo personu novērošanu ar drošības tehniskās sistēmām un līdzekļiem, tostarp informatīvās brīdinājuma zīmes izskats par veicamu novērošanu;
2. novērošanas rezultātā iegūto datu apstrāde.

Ievērojot to, ka NBS veiktā novērošana var skart ikvienas personas tiesības, šādas novērošanas veikšanas kārtība un iegūto datu apstrāde būtu nosakāma ārējā normatīvajā aktā. Ņemot vērā plānotā ārējā normatīvajā aktā ietverama regulējuma būtību un Nacionālo bruņoto spēku likuma mērķi un tvērumu, šāds regulējums nav iekļaujams likumprojektā, bet gan Ministru kabineta līmeņa ārējā normatīvajā aktā.Ar datu apstrādi tiks saprastas visas darbības, ko parasti var veikt ar novērošanas rezultātā iegūtajiem datiem. Arī Regulas 4. panta 2. punktā ar datu “apstrādi”tiek saprasta *jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošana vai kombinēšana, ierobežošana, dzēšana vai iznīcināšana.* Ministru kabineta noteikumu projektā tiks iekļaut tāds regulējums, kuram būs tiešā ietekme uz trešo personu tiesību ievērošanu, savukārt tāds regulējums, kas skars tikai NBS, tiks noteikts NBS iekšējos normatīvajos aktos vai rīkojuma dokumentos. |
| 2. | Atbildīgā institūcija | Aizsardzības ministrija |
| 3. | Cita informācija | Ministru kabineta noteikumu projektam jābūt pieņemtam līdz 2022. gada 1. jūlijam. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts šo jomu neskar |
| 2. | Citas starptautiskas saistības | Eiropas Cilvēka tiesību un pamatbrīvību aizsardzības konvencijas 5. un 8. pantā ietvertās normas un šo normu interpretācija Eiropas Cilvēktiesību tiesas praksē.Konvencijas 5. pants garantē cilvēka tiesības uz brīvību un personas neaizskaramību, vienlaikus paredzot likuma normās balstītus pamatus minēto tiesību ierobežošanai, proti, personas brīvība var tikt ierobežota vai atņemta, ja persona tiek likumīgi arestēta vai aizturēta ar nolūku nodot viņu kompetentiem juridiskiem orgāniem, balstoties uz pamatotām aizdomām, ka šī persona ir pārkāpusi likumu, vai ja ir pamatots iemesls uzskatīt par nepieciešamu aizkavēt viņu izdarīt likumpārkāpumu vai nepieļaut viņas bēgšanu pēc likumpārkāpuma izdarīšanas. Ņemot vērā minēto, likumprojektā iestrādātie pamati, kad karavīrs vai zemessargs ir tiesīgs aizturēt personu (likumprojektā ietvertais Nacionālo bruņoto spēku likuma 6.1 panta piektās daļas 3.punkts) pilnībā atbilst Konvencijas 5.pantā definētajam pamatam ierobežot personas brīvību.Konvencijas 8. pants definē privātās un ģimenes dzīves, kā arī korespondences neaizskaramību. Norādītais pants arī iekļauj apstākļus, kad minētās tiesības var tikt aizskartas – gadījumos, kas paredzēti likumā un ir nepieciešami demokrātiskā sabiedrībā, lai aizstāvētu valsts drošības, sabiedriskās kārtības vai valsts labklājības intereses, lai nepieļautu nekārtības vai noziegumus, lai aizsargātu veselību vai morāli, vai lai aizstāvētu citu tiesības un brīvības. Minētais pamato likumprojektā ietvertās normas (likumprojektā ietvertais Nacionālo bruņoto spēku likuma 6.1 panta piektās daļas 1.punkta b un c apakšpunkts), kas dod tiesības karavīram un zemessargam pārbaudīt un pārmeklēt personas, to mantas un transportlīdzekļus, saņemt pārbaudei personu apliecinošus dokumentus, jo šādas tiesības karavīram un zemessargam ir nepieciešamas, lai garantētu apsargājamā objekta drošību (nepieļautu neatļautu priekšmetu ienešanu apsargājamajā objektā, vienlaikus izslēdzot iespējamību, ka objektā tiek ienesti/ievesti sprādzienbīstami priekšmeti vai šaujamieroči, kas var apdraudēt apsargājamā objektā esošo personu dzīvību vai veselību, kā arī valsts noslēpuma objektu saglabāšanu, tāpat arī saņemt (rokās) pārbaudei personu apliecinošus dokumentus). |
|   | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Atbilstoši Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (turpmāk - Regula) 2. panta 2.punkta a. apakšpunktu un skaidrojumu (16) preambulā, Regula nav attiecināma uz likumprojektā iekļautā Nacionālo bruņoto spēku likuma 6.1 panta ceturtās daļas 2. punktā un sestās daļas 4. punktā noteikto NBS tiesību veikt videonovērošanu, jo tā tiek veikta ar nolūku nodrošināt valsts drošību.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāropolitiku) projektiem | Projekts šo jomu neskar |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei.** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju ieinteresētajām personām izteikt viedokli, projekts saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības un plānošanas procesā” (turpmāk – MK noteikumi Nr. 970) tika ievietots Aizsardzības ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Projekts 2020. gada 10. februārī saskaņā ar MK noteikumiem Nr. 970 tika ievietots Aizsardzības ministrijas tīmekļa vietnē <https://www.mod.gov.lv/index.php/lv/dokumenti> un Valsts kancelejas tīmekļvietnē. Atbilstoši noteikumu Nr. 970 7.4.1apakšpunktam sabiedrības pārstāvjiem bija iespēja līdzdarboties, rakstiski sniedzot viedokli par Nacionālo bruņoto spēku, Aizsardzības ministrijas un Valsts kancelejas tīmekļvietnē ievietoto noteikumu projektu līdz 2020. gada 24. februārim.  |
| 3. | Sabiedrības līdzdalības rezultāti | Noteiktajā termiņā sabiedrības pārstāvju viedoklis par likumprojektu netika saņemts. |
| 4. | Cita informācija | Publicētais likumprojekts saturēja arī citus grozījumus, kas tomēr virzāmajā likumprojektā netika iekļauti, bet tiks virzīti vēlāk. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki, Valsts policija un Pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektā iekļautajiem grozījumiem Nacionālo bruņoto spēku likuma 6.1 pantā nav ietekmes uz NBS pārvaldes funkcijām un institucionālo struktūru, kā arī jaunas institūcijas izveide, esošās reorganizācija nav nepieciešama. Šiem grozījumiem nav ietekmes uz NBS cilvēkresursiem.Grozījumi Nacionālo bruņoto spēku likuma 6.1 pantā skaidrāk nosaka NBS un tā personālsastāva tiesības veikt uzdevumus kompetences ietvaros.Projekta 3. pantā iekļautajam Nacionālo bruņoto spēku likuma 24. pantam ir minimāla ietekme uz Valsts policijas un Pašvaldības policijas funkcijām un uzdevumiem, ņemot vērā anotācijas II sadaļas 2. punkta 2. apakšpunktā minētos apsvērumus. Līdz ar to šie grozījumi neradīs būtisku ietekmi uz Valsts policijas un Pašvaldības policijas pieejamiem cilvēkresursiem. Saistībā ar šīs tiesību normas izpildi nav jāveido jaunas institūcijas, jālikvidē vai jāreorganizē esošās.  |
| 3. | Cita informācija | Militārā policija, Valsts policija un Pašvaldības policija likumprojektā minēto normu izpildi nodrošinās tām piešķirto budžeta līdzekļu ietvaros. |

Ministru prezidenta biedra,

aizsardzības ministra vietā –

iekšlietu ministre M. Golubeva

Baltā 67335270

marina.balta@mod.gov.lv

Jeršova 67071901

Sandra.Jersova@mil.lv

Gudele 67389068

Uldze.Gudele@mil.lv

v\_sk. = 7412